Príloha 3
DOHODA O POSKYTNUTÍ UBYTOVANIA
uzatvorená v zmysle § 754 a nasl. zákona č. 40/1964 Zb. Občianskeho zákonníka 
v znení neskorších predpisov (ďalej len „zmluva“)
č. AOS-xx-xx/20xx

medzi stranami dohody

Ubytovateľ: 	Akadémia ozbrojených síl generála Milana Rastislava Štefánika 
Sídlo:	Demänová 393, 031 01 Liptovský Mikuláš,
Štatutárny orgán: 	.....................................  rektor
  		v zastúpení: ........................................ veliteľ školských jednotiek
		na základe splnomocnenia podľa Smerníc rektora Akadémie ozbrojených síl generála Milana Rastislava Štefánika Ubytovací poriadok č..................
IČO: 		397 103 37 
Právna forma:	štátna rozpočtová organizácia
(ďalej len „ubytovateľ“)
 
Ubytovaný:	Meno a priezvisko:
Číslo OP:	xx
Trvalé bydlisko:	xx 						
(ďalej len „ubytovaný“)

Čl. l
Predmet dohody
1.	Na základe tejto dohody a v súlade s ustanovením § 133 ods. 2 písm. a) zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov (ďalej len „zákon o štátnej službe“)sa ubytovateľ zaväzuje poskytnúť ubytovanému bezodplatne jedno lôžko v zariadenej izbe s príslušenstvom číslo ........... v ubytovacom zariadení ubytovateľa v jeho sídle k prechodnému ubytovaniu na obdobie: od ........... do  ........... .
2.	Ubytovaný sa zaväzuje používať pridelenú izbu v súlade s Ubytovacím poriadkom ubytovateľa.

Čl. II
Práva a povinnosti strán dohody
1.	Ubytovaný má právo užívať priestory vyhradené mu k ubytovaniu, užívať spoločné priestory a zariadenie ubytovateľa a využívať služby spojené s poskytovaním ubytovania. 
2.	Ubytovaný je povinný: 
a)	predložiť platný občiansky preukaz ubytovateľovi,
b)	potvrdiť prebratie izby s príslušenstvom na predpísanom tlačive,
c)	dodržiavať ustanovenia Ubytovacieho poriadku a požiarno-bezpečnostné predpisy,
d)	udržiavať na izbe poriadok a dbať na ochranu vecí, ktoré vniesol do priestorov ubytovateľa,
e)	zdržať sa správania, ktorým by obmedzoval práva ostatných ubytovaných a narušoval by riadnu prevádzku ubytovacieho zariadenia,
f)	bezodkladne oznámiť ubytovateľovi škodu, ktorú v ubytovacích priestoroch  spôsobil a vzniknutú škodu uhradiť,
g)	vysťahovať sa z izby ku dňu ukončenia ubytovania a odovzdať izbu s príslušenstvom v pôvodnom stave,
h)	umožniť zástupcom ubytovateľa vstup do ním užívaných priestorov za účelom vykonania priebežných kontrol.
i)	dodržiavať prísny zákaz fajčenia v celom objekte ubytovacieho zariadenia,
j)	dodržiavať prísny zákaz vnášania, prechovávania, požívania, predávania a podávania alkoholických nápojov, omamných látok a psychotropných látok. 
3.	Ubytovanému sa zakazuje: 
a)	prevádzať zmeny v zariadení izieb a premiestňovať inventár v spoločných priestoroch ubytovateľa, 
b)	prenechať pridelené lôžko alebo izbu inej osobe, 
c)	vymieňať zámky na dverách,
d)	nosiť zbraň a strelivo alebo ich inak prechovávať v stave umožňujúcom ich okamžité použitie. 
4.	Ubytovaný vyhlasuje, že:
a)	jeho osobné údaje uvedené v tejto dohode sú pravdivé,
b)	sa oboznámil s Ubytovacím poriadkom a požiarno-bezpečnostnými predpismi ubytovateľa a zaväzuje sa tieto predpisy po celú dobu platnosti tejto dohody dodržiavať.
5.	Ubytovateľ je povinný: 
a)	odovzdať ubytovanému izbu s príslušenstvom v stave spôsobilom na riadne užívanie,
b)	zaistiť ubytovanému nerušený výkon práv spojených s ubytovaním,
c)	spísať záznam o prevzatí izby, ktorého súčasťou je popis stavu izby, ktorú ubytovaný preberá.

Čl. IV
Doba trvania dohody
1.	Dohoda o ubytovaní sa uzatvára na dobu určitú, a to od .................... do.................. .
2.	Táto dohoda zaniká:
a)	uplynutím doby, na ktorú bola uzavretá,
b)	vylúčením, zanechaním alebo prerušením štúdia,
c)	skončením prípravnej štátnej službe prepustením podľa zákona o štátnej službe,
d)	dohodou strán dohody.
4. 	Odstúpenie od tejto dohody musí mať písomnú formu a musí byť doručené druhému účastníkovi tejto dohody. 
5. 	Odstúpenie od tejto dohody nemá vplyv na úhradu pohľadávok, ktoré ubytovateľovi vznikli v súvislosti s touto dohodou (napr. náhrady škody). 

Čl. V
Zmluvná pokuta 
1.	V prípade, že pri kontrole používania zakázaných elektrospotrebičov na izbe kadetov bude zistený takýto elektrospotrebič, ubytovaný – vlastník elektrospotrebiča, zaplatí na účet ubytovateľa zmluvnú pokutu vo výške 30 € (slovom Tridsať EUR).
2.	V prípade, že ubytovaný bude pristihnutý pri fajčení v ubytovacom zariadení ubytovateľa, zaväzuje sa zaplatiť na účet ubytovateľa zmluvnú pokutu vo výške 30 € (slovom Tridsať EUR).

Čl. VI
Spracovanie osobných údajov
1.	V zmysle čl. 6 ods. 1 písm. b) Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES je ubytovateľ oprávnený na spracúvanie osobných údajov strany dohody nevyhnutné na realizáciu a plnenie predmetu tejto dohody. 
2.	Osobné údaje strany dohody sa spracúvajú po dobu platnosti a účinnosti tejto dohody a následne sú podľa interného dokumentu o registratúrnom poriadku ubytovateľa uchovávané po dobu 10 rokov od skončenia dohody. 

Čl. VII
Záverečné ustanovenia
1.	Vo vzťahoch, ktoré táto dohoda výslovne neupravuje, platia príslušné ustanovenia zákona č. 40/1964 Zb. Občiansky zákonník v znení neskorších predpisov.
2.	Táto dohoda nadobúda platnosť podpisom obidvoch strán dohody a účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády Slovenskej republiky.
3.	Zmluvné strany prehlasujú, že sú spôsobilé k právnym úkonom a ich zmluvná voľnosť nie je ničí obmedzená.
4.	Táto dohoda je vyhotovená v troch rovnopisoch, z ktorých ubytovaný obdrží jedno vyhotovenie a ubytovateľ dve vyhotovenia.
5.	Strany dohody zhodne prehlasujú, že si túto dohodu pred jej podpisom prečítali, jej obsahu porozumeli, že bola uzavretá po vzájomnom prerokovaní, podľa ich pravej a slobodnej vôle, určite, vážne a zrozumiteľne, bez omylu, nie v tiesni a za nápadne nevýhodných podmienok, na znak súhlasu s jej obsahom ju dobrovoľne vlastnoručne podpísali.

V Liptovskom Mikuláši

........................................................
hodnosť, titul, meno, priezvisko	
	V Liptovskom Mikuláši

........................................................
hodnosť, titul, meno, priezvisko